มีแผลขึ้นตรงปลายอวัยวะเพศตรงที่เป็นหยักต่อกับโคนครับ ต่อมน้ำเหลืองพอง ไปหาบอกแค่แผลถลอกปกติ ได้ยาปฏิชีวนะกับยาทามาครับ ตอนนี้เป็นมาจะเดือนยังไม่หาย ตอนนี้เริ่มมีอาการคันตรงเส้นสองสลึงด้วย รักษาความสะอาดตลอด ไม่มีเพศสัมพันธ์มาหลายเดือนแล้วครับ
สวัสดีค่ะ อาการมีแผลขึ้นตรงปลายอวัยวะเพศชายนั้น อาจมีสาเหตุมาได้จาก แผลจากการถลอกหรือเสียดสี เช่นขณะทำกิจกรรมทางเพศ แผลริมอ่อน แผลหนองในแท้ แผลหนองในเทียม แผลซิฟิลิซ เริม หูดหงอนไก่ หรืออาจจะเป็นการติดเชื้อราที่อวัยวะเพศ เป็นการอักเสบหรือระคายเคืองจากการสัมผัสสารที่ก่อให้เกิดการระคายเคืองต่างๆ ก็เป็นได้ซึ่งการจะให้ได้การวินิจฉัยที่แน่ชัดนั้น ควรได้รับการตรวจร่างกายจริง ถ้าแผลมีหนองด้วยก็ควรขูดเอาหนองไปตรวจเพิ่มเติม หาเชื้อที่แน่ชัดต่อไปในเบื้องต้น ให้งดการมีเพศสัมพันธ์ ไม่ไปจับหรือแกะเกา ใช้น้ำเปล่าสะอาดล้างเบาๆ กินยาตามที่แพทย์สั่งมาให้ครบ หลังจากกินยา หากอาการไม่ดีขึ้น ไม่หายขาดนั้น ควรกลับไปพบแพทย์เพื่อตรวจซ้ำ เพราะบางครั้งโรคอาจจะแสดงอาการออกมาได้ชัดขึ้นเมื่อเวลาผ่านไป หรือจากประวัติว่าได้กินยาฆ่าเชื้อชนิดนี้มาแล้วไม่ดีขึ้น ก็อาจจะนึกถึงกลุ่มโรคการติดเชื้อชนิดนี้น้อยลง เป็นต้น